paragraph_text: Messier 40 (M40 ili WNC 4) također Winnecke 4, je dvostruka zvijezda u zviježđu Veliki medvjed. Nepoznato je zašto je Charles Messier dodao ovaj objekt u svoj katalog. Kao jedan od razloga se spominje promatranje Johanna Heveliusa iz XVII. stoljeća koji je na tom mjestu uočio maglicu. Prema opisu, Messier nije vidio nikakvu maglicu na tom mjestu. Kako je već zvijezdama odredio položaj odlučio ih je uvrstiti u katalog.